ai4bharat/Pralekha huggingface dataset:
रक्षा मंत्रालय
राष्ट्रपति ने फ्लाइट लेफ्टिनेंट प्रदीप मुरुगन  मेट/गरुड़ को वायु सेना मेडल प्रदान किया
फ्लाइट लेफ्टिनेंट प्रदीप मुरुगन  मौसम विज्ञान/गरुड़ राष्ट्रीय राइफल्स  की एक बटालियन के साथ ऑपरेशन रक्षक में कमांडिंग ऑफिसर के रूप में गरुड़ फ्लाइट में तैनात हैं।
30 मई, 2022 को, ऑपरेशन चक राजपुरा के दौरान, आतंकवादियों की उपस्थिति के संबंध में एक विशिष्ट खुफिया इनपुट के आधार पर, एक कॉर्डन एंड सर्च ऑपरेशन  की योजना बनाई गई थी और टीम को पुलवामा जिले के एक निर्मित क्षेत्र में लॉन्च किया गया था। फ्लाइट लेफ्टिनेंट प्रदीप मुरुगन ने पश्चिमी दिशा से गार्ड दस्ते का नेतृत्व किया और 1700 बजे तक लक्ष्य क्षेत्र की घेराबंदी कर दी। कुल 12 मकानों को घेरे में लिया गया। प्रारंभिक घेरा स्थापित होने के बाद आतंकवादियों ने गरुड़ के घेरा दल पर गोलीबारी की और घेरा तोड़ने की कोशिश की। फ्लाइट लेफ्टिनेंट प्रदीप मुरुगन ने अपनी टीम के साथ तुरंत प्रभावी और भारी मात्रा में गोलीबारी के साथ जवाबी कार्रवाई की और आतंकवादियों के भागने के प्रयास को विफल कर दिया। आतंकवादियों की ओर से शुरुआती गोलीबारी के बाद लक्षित घर की पहचान की गई और की गई घेराबंदी को लक्ष्य वाले घर की ओर स्थानांतरित कर दिया गया।
फ्लाइट लेफ्टिनेंट मुरुगन ने भारी खतरे के बीच लक्ष्य वाले घर के सामने भारी मात्रा में आग के बीच गरुड़ लाइट बुलेट प्रूफ वाहन  को एलएमजी के साथ रखा। संपूर्ण खोज दल ने लक्षित घर के नजदीक वाहन के पास स्थिति ले ली, जिसके परिणामस्वरूप आतंकवादियों के भागने के कई प्रयास विफल हो गए। 31 मई 2022 को लगभग 0400 बजे, पकड़े गए आतंकवादी घेराबंदी को तोड़ने के प्रयास में ग्रेनेड फेंककर लक्ष्य क्षेत्र के पूर्व की ओर बढ़े और गरुड़ खोज दल की ओर भारी मात्रा में गोलीबारी की। इस महत्वपूर्ण मोड़ पर, आने वाले गंभीर खतरे को भांपते हुए, फ्लाइट लेफ्टिनेंट मुरुगन तुरंत मौके पर पहुंचे और अदम्य साहस, उचित दक्षता, उत्कृष्ट और यथार्थवादी निष्पादन दिखाते हुए, कवर छोड़ दिया और आतंकवादियों को 30 से 40 मीटर की दूरी से मार गिराया और उन्हें ढेर कर दिया। मारे गए आतंकवादी की पहचान बाद में लश्कर-ए-तैयबा के श्रेणी सी केतंजीम के रूप में की गई।
असाधारण दक्षता और साहस के इस कार्य के लिए फ्लाइट लेफ्टिनेंट प्रदीप मुरुगन को वायु सेना पदक से सम्मानित किया गया है।
रक्षा मंत्रालय
पासिंग आउट परेड – शरद ऋतु कार्यकाल 2022
भारतीय नौसेना अकादमी - 26 नवंबर 2022
भारतीय नौसेना अकादमी, एझिमाला में शनिवार 26 नवंबर 2022 को आयोजित एक शानदार पासिंग आउट परेड  में 252 प्रशिक्षु, जिनमें 103 भारतीय नौसेना अकादमी कोर्स के मिडशिपमैन, 36 नेवल ओरिएंटेशन कोर्स  के कैडेट, 36 नेवल ओरिएंटेशन कोर्स  के कैडेट, 36 नेवल ओरिएंटेशन कोर्स  के कैडेट, 32, 33 एवं 34 नेवल ओरिएंटेशन कोर्स  के कैडेट शामिल थे, अच्छा प्रदर्शन करते हुए पास आउट हुए जो उनके प्रारंभिक प्रशिक्षण के पूरा होने को दर्शाता है। पासिंग आउट हुए प्रशिक्षुओं में 07 देशों के 16 विदेशी कैडेट एवं 35 महिला प्रशिक्षु शामिल हैं।
परेड की समीक्षा एयर मार्शल बलभद्र राधा कृष्ण, चीफ ऑफ़ इंटीग्रेटेड डिफेंस स्टाफ़ टू द चेयरमैन ऑफ द चीफ्स ऑफ़ स्टाफ़ कमेटी  द्वारा की गई, जिन्होंने सेरेमोनियल रिव्यू के पूरा होने पर मेधावी मिडशिपमैन और कैडेट्स को पदक प्रदान किए। भारतीय नौसेना अकादमी के कमांडेंट वाइस एडमिरल पुनीत के. बहल कंडक्टिंग ऑफिसर थे।
भारतीय नौसेना अकादमी बीटेक कोर्स के लिए 'प्रेसिडेंट्स गोल्ड मेडल' मिडशिपमैन अनिवेश सिंह परिहार को दिया गया। अन्य पदक विजेता इस प्रकार रहे:
 आईएनएसी बीटेक पाठ्यक्रम के लिए सीएनएस रजत पदक - मिडशिपमैन मनोज कुमार
 आईएनएसी बीटेक कोर्स के लिए एफओसी-इन-सी साउथ ब्रॉन्ज मेडल- मिडशिपमैन विश्वजीत विजय पाटिल
 एनओसी के लिए सीएनएस स्वर्ण पदक – कैडेट गौरव राव
 एनओसी के लिए एफओसी-इन-सी साउथ सिल्वर मेडल  - कैडेट राघव सरी
 कमांडेंट, एनओसी  के लिए आईएनए कांस्य पदक – कैडेट आरोन अजीत जॉन
 एनओसी  के लिए सीएनएस स्वर्ण पदक - कैडेट पी यास्मिथा एन
 कमांडेंट, एनओसी  के लिए आईएनए रजत पदक - कैडेट केआर पद्मावती
 सर्वश्रेष्ठ ऑल राउंड महिला कैडेट के लिए ज़मोरिन ट्रॉफी - कैडेट यास्मिथा एन
 एनओसी के लिए सीएनएस स्वर्ण पदक  - कैडेट हर्ष अशोक शर्मा
 कमांडेंट, एनओसी के लिए आईएनए रजत पदक  - कैडेट पवन कुमार गांडी
 कमांडेंट, आईएनए एनओसी  के लिए कांस्य पदक – कैडेट तेजस अनूप श्रीवास्तव
सफल प्रशिक्षुओं ने अपनी चमचमाती तलवारों और राइफलों के साथ सैल्यूट की मुद्रा में मार्च किया, वह स्लो मार्च करते हुए 'औल्ड लैंग सिने' के पारंपरिक स्वरों के साथ, जो दुनिया भर में सशस्त्र बलों द्वारा बजाई जाने वाली मर्मस्पर्शी विदाई धुन है जब सहकर्मियों और कॉमरेड्स को विदाई दी जाती है, भारतीय नौसेना अकादमी में उनके 'अंतिम पग' या अंतिम चरण के लिए अकादमी के क्वार्टरडेक के पार निकले।
एयर मार्शल बलभद्र राधा कृष्ण ने परेड में प्रशिक्षुओं को उनकी शानदार मौजूदगी, स्मार्ट ड्रिल और परेड में मूवमेंट के लिए बधाई दी। समीक्षा अधिकारी ने कर्तव्य, सम्मान और साहस के मूल मूल्यों पर जोर दिया। समीक्षा अधिकारी और अन्य गणमान्य व्यक्तियों ने पासिंग आउट प्रशिक्षुओं को स्ट्रिप्स लगाईं और कठोर प्रशिक्षण के सफल समापन के लिए उन्हें बधाई दी। ये अधिकारी विशेष क्षेत्रों में अपने प्रशिक्षण को और बेहतर बनाने के लिए नौसेना के विभिन्न जहाजों एवं प्रतिष्ठानों में जाएंगे।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 195.19 करोड़ टीके लगाए जा चुके हैं
भारत में सक्रिय मरीजों की संख्या 47,995 है
सक्रिय मामलों की दर 0.11 प्रतिशत है
स्वस्थ होने की वर्तमान दर 98.68 प्रतिशत है
बीते चौबीस घंटों में 4,592 लोग स्वस्थ हुए,अब तक स्वस्थ हुए कुल लोगों की संख्या 4,26,57,335 है
पिछले 24 घंटों में 8,084 नए मामले सामने आए
दैनिक सक्रिय मामलों की दर 3.24 प्रतिशत है
साप्ताहिक सक्रिय मामलों की दर 2.21 प्रतिशत है
अब तक 85.51 करोड़ जांच की जा चुकी हैं,बीते चौबीस घंटों में 2,49,418 जांच की गई
मंत्रिमण्डल
कैबिनेट ने ‘दिवाला एवं दिवालियापन संहिता  अध्यादेश, 2019’ जारी किए जाने को मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने दिवाला एवं दिवालियापन संहिता, 2016 में संशोधन करने के लिए अध्यादेश जारी करने के प्रस्ताव को मंजूरी दे दी है।
इस संशोधन से दिवाला एवं दिवालियापन संहिता, 2016 की विशेष खामियां दूर हो जाएंगी और संहिता का सुव्यवस्थित कार्यान्वयन सुनिश्चित होगा।
संशोधनों के तहत कॉरपोरेट दिवाला समाधान प्रक्रिया शुरू होने से पहले किए गए किसी अपराध के लिए कॉरपोरेट कर्जदार की देनदारी नहीं रह जाएगी और अधिनिर्णयन प्राधिकरण द्वारा समाधान योजना को मंजूरी देने की तिथि से ही इस तरह के अपराध के लिए कॉरपोरेट कर्जदार पर मुकादमा नहीं चलाया जाएगा, बशर्ते कि समाधान योजना के परिणामस्वरूप संबंधित कॉरपोरेट कर्जदार का नियंत्रण या प्रबंधन एक ऐसे व्यक्ति के हाथों में चला जाता है जो न तो:
- प्रमोटर था या प्रबंधन में था अथवा कॉरपोरेट कर्जदार के नियंत्रण में था अथवा इस तरह के व्यक्ति से किसी भी तरह संबंधित था।
- और न ही कोई ऐसा व्यक्ति था जिसके बारे में अपने पास उपलब्ध किसी सामग्री के आधार पर संबंधित जांच प्राधिकरण का यह मानना है कि उसने अपराध करने के लिए या तो उकसाया था या साजिश रची थी और उसने संबंधित वैधानिक प्राधिकरण या अदालत में कोई रिपोर्ट पेश की है अथवा कोई शिकायत दर्ज कराई है।
संबंधित प्रावधानों को ध्यान में रखते हुए कॉरपोरेट कर्जदार आवश्यकता पड़ने पर किसी भी ऐसे प्राधिकरण को सभी तरह की सहायता एवं सहयोग प्रदान करेगा जो कॉरपोरेट दिवाला समाधान प्रक्रिया शुरू होने से पहले किए गए किसी अपराध की जांच-पड़ताल कर रहा है।
आवास एवं शहरी कार्य मंत्रालय
1 अक्टूबर को स्वच्छता श्रमदान अभियान के लिए आंध्रप्रदेश तैयार
एक तारीख एक घंटा एक साथ स्वच्छता अभियान के अंतर्गत हजारों कार्यक्रम का आयोजन होगा
प्रधानमंत्री श्री नरेन्द्र मोदी के स्वच्छता अभियान के लिए एक घंटा आव्हान के निकट आने को देखते हुए पूरा देश देश के स्वच्छता परिवेश को बदलने के लिए एकजुटता हो रहा है। आंध्रप्रदेश भी अन्य राज्यों के साथ रविवार 1 अक्टूबर ,2013 को सुबह 10 बजे एक तारीख एक घंटा एक साथ स्वच्छता अभियान के अंतर्गत स्वच्छता अभियान के लिए पूर्ण रुप से तैयार है। देश भर में 8 लाख कार्यक्रमों के बीच राज्य में भी हजारों कार्यक्रमों का आयोजन किया जाएगा। जमीनी स्तर पर अभियान की सफलता सुनिश्चित करने के लिए आंध्रप्रदेश प्रभावी रणनीति बना रहा है।
आंध्रप्रदेश सर्वश्रेष्ठ स्वच्छता कार्यप्रणाली के संबंध में सबसे अधिक सक्रिय एवं सफल प्रदेश रहा है। इसमें आरआरआर,ठोस कचरा प्रबंधन,एक बार प्रयोग होने वाले प्लास्टिक पर प्रतिबंध,कचरा पृथक्करण,अपव्यय जल शोधन एवं स्वच्छ भारत मिशन के अंतर्गत अन्य कार्यक्रम सम्मिलित हैं। आंध्रप्रदेश स्वच्छता गतिविधियों को आगे ले जाते हुए स्वच्छता पखवाड़ा-स्वच्छता ही सेवा अभियान की समाप्ति पर इसे सकारात्मक रुप पूर्ण का लक्ष्य निर्धारित कर रहा है। बड़े स्तर पर आम लोगों की भागीदारी सुनिश्चित करने के लिए राज्य के उच्च अधिकारी अभी से सक्रिय रुप से कार्यरत हैं। मुख्य सचिव,शहरी और ग्रामीण विभाग के विशेष मुख्य सचिव, सीएंडडीएमए तथा सीबीएम के मिशन निदेशक जिलाधिकारियों,यूएलबी एवं अन्य फील्ड स्तर के अधिकारियो के साथ नियमित आधार पर वीडियो काफ्रेंसिंग कर रहे हैं। कार्यक्रम का प्रचार करने के लिए राज्य के मंत्री,विधायक और मेयर ने पोस्टर जारी किए हैं। प्रत्येक यूएलबी को हर गांव में दो कार्यक्रम,प्रत्येक वार्ड में तीन कार्यक्रम और प्रत्येक कार्यक्रम में कम से कम 100 नागरिको की भागीदारी सुनिश्चित करने के निर्देश दिए गए हैं। बड़े स्तर पर कार्यक्रम का प्रचार करने के लिए प्रतिष्ठित नागरिकों एवं जनप्रतिनिधियों को इसमें शामिल करने की सलाह दी गई है। कार्यक्रम में स्वंय सहायता समूहो,एमईपीएमए,एनसीसी कैडेट,एनएसएस स्वंयसेवक,रेजिडन्ट वेलफेयर एशोसिएशन,बाजार संघ,गैर सरकारी संगठनों को भी सम्मिलित करने के निर्देश दिए गए हैं।
राज्य में प्रमुख स्थानों श्री दुर्गा मल्लेश्वरा स्वामी मंदिर,श्री मल्लिकार्जुन मंदिर,राम कृष्ण बीच,रुसी कोंडा बीच,गंडीकोटा किला,उंदावल्ली किला,कृष्णा रीवर घाट तथा गोदावरी रीवर आदि स्थानों पर श्रमदान स्वच्छता अभियान का आयोजित किया जाएगा। कार्यक्रम में विभिन्न क्षेत्रों के प्रतिष्ठित व्यक्ति शामिल होंगें और स्वच्छता के प्रति प्रेरणा एवं उत्साह का संचार करेंगे। आम लोगों को स्वच्छता के लिए एक घंटा योगदान हेतु प्रेरित करने के लिए जानी मानी हस्तियां जैसे ओलंपिक मेडल विजेता पीवी सिंधु तथा कर्णम मल्लेश्वरी,जन प्रतिनिधि,धार्मिक नेता,प्रख्यात नागरिक तथा अन्य महत्वपूर्ण व्यक्ति श्रमदान में भागीदारी करेंगे।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 175.46 करोड़ से अधिक टीके लगाए जा चुके हैं
बीते चौबीस घंटों में 7 लाख से अधिक टीके लगाए गए
स्वस्थ होने की वर्तमान दर 98.33 प्रतिशत
पिछले 24 घंटों में 16,051 नए मामले सामने आए
भारत में सक्रिय मरीजों की संख्या 2,02,131 है
साप्ताहिक सक्रिय मामलों की दर 2.12 प्रतिशत है
पिछले 24 घंटों में 7 लाख से अधिक  वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 175.46 करोड़  से अधिक हो गया। इस उपलब्धि को 1,98,99,635 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,00,693
|
|
दूसरी खुराक
|
|
99,52,973
|
||
|
प्रीकॉशन खुराक
|
|
40,49,502
|
|
अग्रिम पंक्ति के कर्मी
|
|
पहली खुराक
|
|
1,84,07,927
|
|
दूसरी खुराक
|
|
1,74,18,259
|
||
|
प्रीकॉशन खुराक
|
|
59,11,252
|
|
15-18 वर्ष आयु वर्ग
|
|
पहली खुराक
|
|
5,36,77,342
|
||
|
दूसरी खुराक
|
|
2,17,30,069
|
|
18-44 वर्ष आयु वर्ग
|
|
पहली खुराक
|
|
55,03,74,397
|
|
दूसरी खुराक
|
|
43,59,27,908
|
|
45-59 वर्ष आयु वर्ग
|
|
पहली खुराक
|
|
20,20,44,355
|
|
दूसरी खुराक
|
|
17,83,73,700
|
|
60 वर्ष से अधिक आयु वर्ग
|
|
पहली खुराक
|
|
12,62,13,826
|
|
दूसरी खुराक
|
|
11,11,19,012
|
|
प्रीकॉशन खुराक
|
|
90,24,495
|
|
प्रीकॉशन खुराक
|
||
|
1,89,85,249
|
|
कुल
|
|
|
|
1,75,46,25,710
पिछले 24 घंटों में 37,901 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,21,24,284 हो गई है।
नतीजतन, भारत में स्वस्थ होने की दर 98.33 प्रतिशत है।
पिछले 24 घंटे में 16,051 नए मरीज सामने आए हैं।
वर्तमान में 2,02,131 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 0.47 प्रतिशत हैं।
देश भर में जांच क्षमता का विस्तार लगातार जारी है। पिछले 24 घंटों में कुल 8,31,087 जांच की गई हैं। भारत ने अब तक कुल 76.01 करोड़  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 2.12 प्रतिशत है, दैनिक रूप से पुष्टि वाले मामलों की दर 1.93 प्रतिशत है।
शिक्षा मंत्रालय
केंद्रीय शिक्षा मंत्री श्री रमेश पोखरियाल ‘निशंक’ को वातायन लाइफ टाइम अचीवमेंट अवॉर्ड से सम्मानित किया जाएगा
केंद्रीय शिक्षा मंत्री श्री रमेश पोखरियाल ‘निशंक’ को 21 नवंबर, 2020 को एक वर्चुअल माध्यम से आयोजित एक कार्यक्रम में वातायन लाइफ टाइम अचीवमेंट अवॉर्ड से सम्मानित किया जाएगा।
लेखन, काव्य और अन्य साहित्यिक कार्यों के लिए केंद्रीय मंत्री को अब तक प्राप्त हुए अनेक राष्ट्रीय और अंतर्राष्ट्रीय पुरस्कारों की सूची में यह एक नया सम्मान भी जुड़ जाएगा। श्री पोखरियाल को इससे पहले साहित्य और प्रशासन के क्षेत्र में विभिन्न पुरस्कारों से सम्मानित किया जा चुका है, जिसमें तत्कालीन प्रधानमंत्री श्री अटल बिहारी वाजपेयी द्वारा प्रदान किया गया साहित्य भारती पुरस्कार, पूर्व राष्ट्रपति डॉ. एपीजे अब्दुल कलाम द्वारा दिया गया साहित्य गौरव सम्मान, गुड गवर्नेंस के लिए दुबई सरकार द्वारा दिया गया सम्मान, मॉरीशस द्वारा भारतीय मूल के व्यक्ति को उत्कृष्ट उपलब्धि सम्मान और पर्यावरण के क्षेत्र में यूक्रेन द्वारा दिया गया सम्मान अन्य पुरस्कारों और सम्मानों की सूची में से हैं। श्री निशंक को नेपाल ने ‘हिमल गौरव सम्मान’ से सम्मानित किया है।
श्री निशंक के कहानी संग्रह ‘जस्ट ए डिज़ायर’ का जर्मन भाषा में हैम्बर्ग स्थित अफ़्रो-एशियन संस्थान द्वारा अनुवाद और प्रकाशन किया गया। उनकी ‘स्पर्श गंगा’ पहल को मॉरीशस के स्कूली पाठ्यक्रम में सम्मिलित किया गया। वह ‘स्वर्ण गंगा’ जैसे विशेष अभियानों और अन्य सामाजिक कार्यों में सक्रियता से भाग लेते रहे हैं। श्री पोखरियाल ने उत्तर प्रदेश सरकार में संस्कृति मंत्री रहते हुए विश्व के विभिन्न भागों में अनेक सांस्कृतिक कार्यक्रमों का आयोजन कराया।
उत्तराखंड के डीम्ड विश्वविद्यालय ‘ग्राफिक एरा’ ने श्री पोखरियाल को साहित्य के क्षेत्र में डी लिट की मानद उपाधि प्रदान की है।
श्री पोखरियाल ने विभिन्न मुद्दों पर 75 से अधिक पुस्तकों की रचना की है, जिनका भारतीय भाषाओं के साथ-साथ कई विदेश भाषाओं में भी अनुवाद किया जा चुका है। प्रधानमंत्री श्री नरेन्द्र मोदी के नेतृत्व में केन्द्रीय मंत्री ने विभिन्न प्रक्रियाओं के पालन के साथ राष्ट्रीय शिक्षा नीति को लागू किया, जिसे दुनियाभर से सराहना मिली।
वातायन अंतर्राष्ट्रीय पुरस्कार, लंदन के वातायन-यूके संगठन द्वारा दिया जाता है। कवियों, लेखकों और कलाकारों को उनके क्षेत्र में किए गए उल्लेखनीय कार्यों के लिए यह सम्मान प्रदान किया जाता है। इससे पहले यह सम्मान प्रसून जोशी और जावेद अख्तर जैसे जाने-माने व्यक्तियों को उनके साहित्यिक योगदान के लिए सम्मानित किया जा चुका है।
वातायन-यूके सम्मान कार्यक्रम का आयोजन वर्चुअल माध्यम से 21 नवंबर, 2020 को भारतीय समयानुसार शाम 8:30 पर किया जाएगा। इस अवसर पर सुप्रसिद्ध लेखक और नेहरू केंद्र, लंदन के निदेशक डॉ. अमीष त्रिपाठी विशिष्ट अतिथि होंगे। इस अवसर पर वातायन की अध्यक्ष मीरा कौशिक, केंद्रीय हिन्दी बोर्ड, आगरा के उपाध्यक्ष कवि अनिल शर्मा जोशी और वाणी प्रकाशन की कार्यकारी निदेशक अदिति माहेश्वरी भी उपस्थित रहेंगे।
कृषि एवं किसान कल्याण मंत्रालय
बागवानी कलस्टर विकास कार्यक्रम से किसानों को होगा फायदा, केंद्रीय कृषि मंत्री ने ली बैठक
किसी भी योजना के केंद्र में किसानों का हित सर्वोपरि होना चाहिए- श्री नरेन्द्र सिंह तोमर
केंद्रीय कृषि एवं किसान कल्याण मंत्रालय ने बागवानी क्लस्टर विकास कार्यक्रम  तैयार किया है, जिसके समुचित क्रियान्वयन के लिए कृषि एवं किसान कल्याण मंत्री श्री नरेंद्र सिंह तोमर की अध्यक्षता में बैठक आयोजित की गई। बैठक में राज्य मंत्री श्री कैलाश चौधरी ने वर्चुअल भाग लिया। बैठक में श्री तोमर ने संबंधित अधिकारियों से कहा कि देश में कृषि क्षेत्र को बढ़ावा देना व किसानों को उपज के वाजिब दाम दिलाते हुए उनकी आय बढ़ाना सरकार का मुख्य उद्देश्य है, इसलिए किसी भी कार्यक्रम/योजना के केंद्र में किसानों का हित सर्वोपरि होना चाहिए।
केंद्रीय मंत्री श्री तोमर ने कहा कि देश में बागवानी के समग्र विकास पर कलस्टर विकास कार्यक्रम के कार्यान्वयन की मदद से ध्यान केंद्रित किया जाएगा व इस बात पर जोर दिया जाएगा कि किसान इस कार्यक्रम से लाभान्वित हों। उन्होंने कहा कि अरुणाचल प्रदेश, असम, पश्चिम बंगाल, मणिपुर, मिजोरम, झारखंड, उत्तराखंड आदि राज्यों को भी उनकी केंद्रित/मुख्य फसल के साथ चिन्हित किए गए 55 कलस्टरों की सूची में शामिल किया जाना चाहिए। श्री तोमर ने कहा कि पहचान किए गए समूहों के भीतर भारतीय कृषि अनुसंधान परिषद  से जुड़े संस्थानों के पास उपलब्ध भूमि का उपयोग इस कार्यक्रम के कार्यान्वयन के लिए किया जाना चाहिए। उन्होंने इस महत्वाकांक्षी कार्यक्रम को फसल विविधीकरण तथा उपज बिक्री के लिए बाजार से लिंक करने तथा क्षमतावर्धन पर भी जोर दिया।
राज्य मंत्री श्री चौधरी ने कहा कि कार्यक्रम के तहत छोटे व सीमांत किसानों को लाभ पहुंचाने, खेतों में लागू की जाने वाली गतिविधियों का पता लगाने, निगरानी उद्देश्य के लिए बुनियादी ढांचे की जियो टैगिंग आदि की जरूरत है।
बैठक में बताया गया कि क्लस्टर विकास कार्यक्रम में बागवानी उत्पादों की कुशल और समय पर निकासी तथा परिवहन के लिए मल्टीमॉडल परिवहन के उपयोग के साथ अंतिम-मील संपर्कता का निर्माण करके समग्र बागवानी पारिस्थितिकी तंत्र को बदलने की एक बड़ी क्षमता है। सीडीपी अर्थव्यवस्था में सहायक होने के साथ ही क्लस्टर-विशिष्ट ब्रांड भी बनाएगा ताकि उन्हें राष्ट्रीय व वैश्विक मूल्य श्रृंखलाओं में शामिल किया जा सकें, जिससे किसानों को अधिक पारिश्रमिक मिल सके। सीडीपी से लगभग 10 लाख किसानों और मूल्य श्रृंखला के संबंधित हितधारकों को लाभ होगा। सीडीपी का लक्ष्य लक्षित फसलों के निर्यातों में लगभग 20% का सुधार करना तथा क्लस्टर फसलों की प्रतिस्पर्धात्मकता को बढ़ाने के लिए क्लस्टर-विशिष्ट ब्रांड बनाना है। सीडीपी के माध्यम से बागवानी क्षेत्र में काफी निवेश भी आ सकेगा।
बैठक के दौरान क्लस्टरवार 12 ब्रोशर, जिनमें केंद्रीय कृषि मंत्री श्री तोमर द्वारा शुभारंभ की गई प्रासंगिक सरकारी योजनाओं/कार्यक्रमों के माध्यम से वित्तीय सहायता प्राप्त करने के अवसरों का विवरण शामिल है और जिनमें केंद्रित फसल, संभावित मूल्य संवर्धन, निर्यात गंतव्यों के बारे में संक्षिप्त जानकारी शामिल है, का विमोचन किया गया।
केंद्रीय कृषि सचिव श्री मनोज अहूजा, संयुक्त सचिव श्री प्रिय रंजन, बागवानी आयुक्त श्री प्रभात कुमार सहित कृषि मंत्रालय और राष्ट्रीय बागवानी बोर्ड  के अधिकारी भी बैठक में उपस्थित थे।
सूक्ष्म, लघु एवं मध्यम उद्यम मंत्रालय
श्री गडकरी ने सूक्ष्म, लघु एवं मध्यम उद्यमों  के लिए विपणन के नये रास्ते और निर्यात की नयी संभावनाओं की खोज करने का आह्वान किया
केन्द्रीय सूक्ष्म, लघु एवं मध्यम उद्यम मंत्री श्री नितिन गडकरी ने कहा है कि विपणन के रास्ते और निर्यात की नयी संभावनाओं की खोज करकेभारत के सूक्ष्म, लघु एवं मध्यम उद्यमों  के योगदान को अगले 5 वर्षों में 30% से बढ़ाकर 40% तक बढ़ाया जा सकता है। उन्होंने कहा कि ग्रामोद्योग क्षेत्र, जिसमें 5 लाख करोड़ रुपये का वार्षिक कारोबार का लक्ष्य प्राप्त करने की क्षमता है, को सशक्त बनाकर लाखों रोजगार सृजित किये जा सकते हैं।
श्री गडकरी ने आज नई दिल्ली के कनॉट प्लेस में खादी इंडिया के प्रमुख बिक्री - केन्द्र का दौरा किया और उत्तर प्रदेश एवं उत्तराखंड की महिला कारीगरों द्वारा बनाए गए कई ग्रामोद्योग उत्पादों को लॉन्च किया। श्री गडकरी ने बिक्री – केन्द्र में कई स्टालों का जायजा लिया और विविध उत्पाद रेंज के लिए खादी एवं ग्रामोद्योग आयोग  की सराहना की, जिसने खादी के कारीगरों के लिए आजीविका का सृजन किया।
कृषि एवं किसान कल्याण मंत्रालय
कृषि, सहकारिता एवं किसान कल्याण विभाग ने बागवानी फसलों के अनुमानित क्षेत्र और उत्पादन के बारे में 2017-18 अंतिम और 2018-19 का पहला अग्रिम अनुमान जारी किया
देश में 2017-18 में 311.7 एमटी बागवानी फसलों का अभूतपूर्व उत्पादन, पिछले वर्ष की तुलना में 3.7 प्रतिशत अधिक और पिछले 5 वर्ष के औसत से 10 प्रतिशत अधिक उत्पादन
कृषि, सहकारिता एवं किसान कल्याण विभाग ने बागवानी फसलों के अनुमानित क्षेत्र उत्पादन के बारे में 2017-18 अंतिम और 2018-19 का पहला अग्रिम अनुमान जारी किया है। देश के विभिन्न राज्यों एवं केन्द्रशासित प्रदेशों से मिले विवरण पर ये अनुमान आधारित हैं।
नीचे दी गई सारणी में अखिल भारतीय अंतिम अनुमानों को संक्षिप्त रूप से प्रस्तुत किया गया है : 2017-18 और 2018-19  और 2016-17 के आंकड़े:
|
|
कुल बागवानी
|
|
2016-17
|
|
2017-18

|
|
2018-19

|
|
क्षेत्र

|
|
24.85
|
|
25.43
|
|
25.87
|
|
उत्पादन

|
|
300.64
|
|
311.71
|
|
314.67
2017-18  की विशेषताएं :-
- वर्ष 2017-18  के दौरान 311.7 मिलियन टन बागवानी फसलों के उत्पादन के साथ इसका अभूतपूर्व उत्पादन हुआ। यह पिछले वर्ष की तुलना में 3.7 प्रतिशत अधिक है और पिछले 5 वर्ष के औसत उत्पादन की तुलना में 10 प्रतिशत अधिक है।
- फलों का अनुमानित उत्पादन 97.35 मिलियन टन है, जो पिछले वर्ष की तुलना में 4.8 प्रतिशत अधिक है।
- सब्जियों का अनुमानित उत्पादन लगभग 187.5 मिलियन टन है, जो पिछले वर्ष की तुलना में 3.5 प्रतिशत अधिक है।
- 2017-18 में प्याज का अनुमानित उत्पादन 23.26 मिलियन टन हुआ, जो 2016-17 के दौरान 22.4 मिलियन टन की तुलना में 3.7 प्रतिशत अधिक है।
- वर्ष 2017-18  में आलू का अनुमानित उत्पादन 51.3 मिलियन टन है, जो 2016-17 के दौरान 48.6 मिलियन टन के उत्पादन की तुलना में 5.6 प्रतिशत अधिक है।
2018-19  की विशेषताएं
- 2018-19  के दौरान देश में कुल बागवानी फसलों का अनुमानित उत्पादन 314.5 मिलियन टन है, जो 2017-18 की तुलना में 0.95 प्रतिशत अधिक है तथा पिछले 5 वर्ष के उत्पादन की तुलना में 8 प्रतिशत अधिक है।
- मौजूदा वर्ष में लगभग 23.62 मिलियन टन प्याज के उत्पादन का अनुमान है, जो 2017-18 के दौरान 23.26 मिलियन टन उत्पादन की तुलना में 1.5 प्रतिशत अधिक है।
- मौजूदा वर्ष में 52.58 मिलियन टन आलू के उत्पादन का अनुमान है, जो 2017-18 के दौरान 51.31 मिलियन टन के उत्पादन की तुलना में 6 प्रतिशत अधिक है।
- मौजूदा वर्ष में लगभग 20.51 मिलियन टन टमाटर के उत्पादन का अनुमान है, जो 2017-18 के दौरान 19.76 मिलियन टन के उत्पादन की तुलना में 2 प्रतिशत अधिक है।
आर.के.मीणा/एएम/एसकेएस/एस
(Visitor Counter : 540
प्रधानमंत्री कार्यालय
प्रधानमंत्री ने देशवासियों को दिवाली की बधाई दी
प्रधानमंत्री श्री नरेन्द्र मोदी ने देशवासियों को दिवाली के शुभ अवसर पर बधाई दी है। अपने संदेश में पीएम मोदी ने कहा, 'सभी देशवासियों को दीपावली की हार्दिक मंगलकामनाएं। सभी को दिवाली की शुभकामनाएं। यह त्योहार आपके जीवन में प्रसन्नता और रोशनी लाए। सभी लोग समृद्ध और स्वस्थ रहें।'
निर्वाचन आयोग
असम, पश्चिम बंगाल, तमिलनाडु, केरल और केंद्रशासित प्रदेश पुदुचेरी में हो रहे चुनावों के दौरान धन शक्ति के खतरे की रोकथाम के लिए निर्वाचन आयोग का भारी दबाव
असम, पश्चिम बंगाल, तमिलनाडु, केरल और केंद्रशासित प्रदेश पुडुचेरी में हो रहे विधानसभा चुनाव 2021 में व्यय निगरानी प्रक्रिया में 331 करोड़ रुपये मूल्य की रिकॉर्ड बरामदगी हुई हैं। इस बरामदगी ने इन राज्यों/केंद्रशासित प्रदेश में 2016 में हुए विधानसभा चुनावों में की गई कुल बरामदगी को भी पीछे छोड़ दिया है। महत्वपूर्ण बात यह है कि यह रिकॉर्ड बरामदगी तब हुई है, जब मतदान शुरू होना बाकी है। विधानसभा चुनाव 2016 में की गई कुल 225.77 करोड़ रुपये की बरामदगी की तुलना में अभी तक  की जा चुकी रिकॉर्ड बरामदगी का विवरण इस प्रकार है:-

|
|
राज्य
|
|
नगद राशि
|
|
शराब

|
|
नशीली दवाएं 
|
|
मुफ्त उपहार
|
|
कीमती धातुएं
|
|
योग
|
|
असम
|
|
11.73
|
|
17.25
|
|
27.09
|
|
4.87
|
|
2.82
|
|
63.75
|
|
पुदुचेरी
|
|
2.32
|
|
0.26
|
|
0.15
|
|
0.14
|
|
2.85
|
|
5.72
|
|
तमिलनाडु
|
|
50.86
|
|
1.32
|
|
0.35
|
|
14.06
|
|
61.04
|
|
127.64
|
|
केरल
|
|
5.46
|
|
0.38
|
|
0.68
|
|
0.04
|
|
15.23
|
|
21.77
|
|
पश्चिम बंगाल
|
|
19.11
|
|
9.72
|
|
47.40
|
|
29.42
|
|
6.93
|
|
112.59
|
|
योग
|
|
89.48
|
|
28.93
|
|
75.67
|
|
48.52
|
|
88.87
|
|
331.47
चुनाव होने वाले उपरोक्त राज्यों/केन्द्रशासित प्रदेश में 2016 के विधानसभा चुनाव में कुल बरामदगी 225.77 करोड़ रुपये मूल्य की हुई थी।
असम, पश्चिम बंगाल, तमिलनाडु, केरल और केंद्रशासित प्रदेश पुदुचेरी की विधानसभाओं के आम चुनाव में काले धन पर अंकुश लगाने के लिए निर्वाचन आयोग ने 295 व्यय पर्यवेक्षक तैनात किए हैं। आयोग ने 5 विशेष व्यय पर्यवेक्षक भी नियुक्त किए हैं, जिनके नाम हैं-सुश्री मधु महाजन, पूर्व आईआरएस : 1982 बैच, और श्री बी. आर. बालाकृष्णन, पूर्व-आईआरएस : 1983 बैच , श्री बी. मुरली कुमार, पूर्व-आईआरएस, 1983 बैच , सुश्री नीना निगम, पूर्व-आईआरएस, 1983 बैच  और श्री पुष्पिंदर सिंह पुनिहा, पूर्व आईआरएस, 1985 बैच । इन अधिकारियों को दुर्जेय क्षेत्र की विशेषज्ञता हासिल है, उनका त्रुटिहीन ट्रैक रिकॉर्ड है। इन्हें अधिक प्रभावी चुनाव व्यय निगरानी के लिए तैनात किया गया है। उचित आकलन के बाद अधिक निगरानी केन्द्रित करने के लिए 259 विधानसभा निर्वाचन क्षेत्रों को व्यय संवेदनशील निर्वाचन क्षेत्रों के रूप में चिह्नित किया गया है।
व्यय निगरानी के बारे में, आयोग द्वारा चुनाव हो रहे राज्यों और केन्द्रशासित प्रदेश की प्रवर्तन एजेंसियों के वरिष्ठ अधिकारियों के साथ कई बैठकें आयोजित की गई हैं। चुनाव व्यय निगरानी प्रक्रिया में केंद्रीय प्रवर्तन एजेंसियों के महत्व को देखते हुए आयोग ने 02 मार्च, 2021 को राजस्व सचिव, सीबीडीटी के अध्यक्ष, सीबीआईसी के अध्यक्ष और एफआईयू-आईएनडी के निदेशक के साथ भी एक बैठक आयोजित की थी।
चुनावी प्रक्रिया के दौरान नगद राशि और उपहार बांटने की अनुमति नहीं है अर्थात् निर्वाचकों को प्रभावित करने के लिए धन, शराब और अन्य किसी वस्तु का वितरण करने की अनुमति नहीं है। इस तरह का व्यय "रिश्वत" की परिभाषा के अंतर्गत आता है जो कि आईपीसी की धारा 171बी और आर.पी. अधिनियम, 1951 के तहत अपराध है। ऐसी वस्तुओं पर व्यय गैर-कानूनी है। चुनावी प्रक्रिया को तेज करने वाले प्रलोभनों पर अंकुश लगाने के अभियान से बरामदगी के आंकड़े और बढ़ने की उम्मीद है।